འཕགས་མཆོག་རྒྱལ་བ་རྒྱ་མཚོའི་སྒྲུབ་ཐབས་སོགས་སྒྲུབ་ཐབས་ཀྱི་སྐོར།
འཕྲོས
།་བཀའ་འབུམ་ལས་འབྱུང་བའི་སྒྲོལ་དཀར་གྱི་
སྒྲུབ་ཐབས་ཉུང་བསྡུས་སུ་བཀོད་པ་བཞུགས།
༄༅། ། ན་མོ་གུ་རུ། སྐྱབས་སེམས་སྔོན་དུ་བཏང་། སྭ་བྷ་ཝས་སྦྱངས། སྤྲོས་བྲལ་ངང་ལས་
རང་སེམས་ཏཱཾ་ཡིག་དཀར། ། སྟེང་འོག་ཏཱཾ་ལས་རྩིབས་བརྒྱད་འཁོར་ལོའི་གུར། ། དེ་དབུས་
ཏཱཾ་ལྗང་ལས་བྱུང་པད་སྡོང་སྟེང་། ། ཟླ་བའི་དབུས་སུ་རང་རིག་ཏཱཾ་ཡིག་གན ནས། ། འོད་
ཕྲོས་སེམས་ཅན་ལ་ཕོག་སྡིག་སྒྲིབ་སྦྱངས། ། འཕགས་ཚོགས་ཀུན་མཆོད་བྱིན་རླབས་
དངོས་གྲུབ་བསྡུས། ། ཚེ་ཡི་རིག་འཛིན་རྣམས་དང་འབྱུང་བ་བཞིའི། ། ཚེ་བཅུད་ནུས་མཐུ་
བཀྲག་མདངས་བཀུག་སྟེ་ཐིམ། ། ཏཱ་ར་ཧཾ་ཞེས་རང་ཉིད་རྗེ་བཙུན་མ། ། དཀར་མོ་ཕྱག་
གཡས་མཆོག་སྦྱིན་གཡོན་པ་ཡིས། ། ཨུཏྤལ་སྡོང་བུ་བཟུང་བའི་མེ་ཏོག་གསུ སུམ། ། གྱེས་
པའི་རྩེ་མོར་ཚེ་དཔག་མེད་མགོན་དང་། ། བདུད་རྩིའི་གསེར་བུམ་འབྲས་ཀྱི་སྙེ་མས་
མཛེས། ། ཉེར་གཅིག་ལང་ཚོའི་ཉམས་ལྡན་སྐྱིལ་ཀྲུང་འགྱིང་། ། དར་དང་རིན་ཆེན་རྒྱན་
མཛེས་འཇའ་ཚོན་བཞིན། ། སྣང་སྟོང་འོད་ཟེར་འཕྲོ་བའི་སྐུར་གསལ་བའི། ། མཐའ་སྐོར་
ཟླ་སྟེང་དབྱངས་གསལ་ཡི་གེ་གསལ། ། རྩིབས་ལ་ཏཱ་རེ་ལ་སོགས་ཡིག་འབྲུ་བརྒྱད། ། སྟེང་
འོག་ཨཱ་ལི་གཡས་སྐོར་ཀཱ་ལི་གཡོན། ། སྟེང་འོག་ལྟེ་བར་ཏཱཾ་དང་ཨོཾ་ཧཱ་གསལ། ། ཐུགས་ཀའི་
ཏཱཾ་ཡིག་འོད་ཀྱིས་ཡེ་ཤེས་ལྷ། ། འཁོར་ལོ་ཡིག་འབྲུར་བཅས་པ་སྤྱན་དྲངས་གྱུར། ། བདུན་
རྣམ་དག་ཕུལ། ཛཿཧཱུཾ་བཾ་ཧོཿ ཐུགས་ཀའི་ཏཱཾ་ལས་རིམ་བཞིན་འོད་ཟེར་ཚོགས། ། དཀར་སེར་
286

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དམར་མཐིང་ལྗང་གུ་མཆིན་ཁ་འཕྲོས། ། སྡིག་སྒྲུབ་སྡུག་བསྔལ་ནད་གདོན་བར་ཆད་ཞི། །
ཚེ་བསོད་དཔལ་འབྱོར་ལེགས་ཚོགས་དངོས་གྲུབ་རྒྱས། ། ལོག་ལྟའི་མི་དང་མི་མིན་དབང་
དུ་བསྡུས། ། གདུག་ཅན་དགྲ་བགེགས་དྲག་པོའི་ལས་ཀྱིས་བཅོམ། ། འཕྲིན་ལས་རྣམ་
བཞིས་གཞན་དོན་ལྷུན་གྲུབ་ཅིང་། ། བརྟན་པར་བྱས་ཏེ་འོད་ཟེར་དྲུག་གི་གུར། ། གཞོམ་
མེད་དྭངས་གསལ་བར་འཚམས་ཨུཏྤལ་དཀྲིགས། ། དབང་ལྷ་སྤྱན་དྲངས་དབང་བསྐུར་
རིགས་བདག་བརྒྱན། ། གནས་གསུམ་རྡོ་རྗེ་གསུམ་མཚན་རང་གི་ལྕེ། ། རྡོ་རྗེ་རྩེ་ལྔ་ཧཱུཾ་དང་
དབྱངས་གསལ་བཅས། ། འོད་འཕྲོས་ངག་གི་སྒྲིབ་སྦྱངས་ནུས་ལྡན་གྱུར། ། དབྱངས་གསལ་ཇི་
ནུས་དང་། ཏཱ་རེ་སྤེལ་ཚིག་ཅན་དང་སྙིང་བོ་བཟླ། ཡིག་བརྒྱ་བརྗོད། བདག་བསྐྱེད་ཀྱི་ཡེ་ཤེས་པ་མདུན་
གྱི་ནམ་མཁར་བྱོན་པར་བསམ་ལ། བསྟོད་པ་གང་རིགས་གྱིས་བསྟོད། བཅོམ་ལྡན་ལྷག་
པའི་ལྷ་མོ་ཐུགས་རྗེའི་གཏེར། ། གང་གི་ཞབས་པད་སྐྱབས་སུ་བསྟེན་པ་ཀུན། ། ཕྱི་ནང་
འཇིགས་ལས་སྒྲོལ་ཞིང་དངོས་གྲུབ་ཆར། ། འདོད་དགུར་སྩོལ་པའི་དམ་བཅའ་དགོངས་
མཛོད་ལ། ། བར་གཅོད་ཉེར་འཚེ་ཀུན་ལས་བསྐྱབ་དུ་གསོལ། ། ཚེ་དཔལ་ཡེ་ཤེས་དངོས་
གྲུབ་སྩལ་ཏུ་གསོལ། ། ལུས་ངག་ཡིད་གསུམ་བྱིན་གྱིས་བརླབ་ཏུ་གསོལ། ། ཚེ་རབས་
ཀུན་ཏུ་རྗེས་སུ་བཟུང་དུ་གསོལ། ། ཐོག་མེད་ནས་བསགས་སྡིག་ལྟུང་སྦྱང་དུ་གསོལ། ། མི་
བཟད་འཁོར་བའི་མཚོ་ལས་བསྒྲལ་དུ་གསོལ། ། ཟབ་རྒྱས་ལམ་བཟང་རྟོགས་པ་བསྐྱེད་དུ་
གསོལ། ། མཆོག་ཐུན་དངོས་གྲུབ་མ་ལུས་སྩལ་ཏུ་གསོལ། ། དེ་ལྟར་གསོལ་བཏབ་མདུན་གྱི་
ཡེ་ཤེས་པ། ། རང་ལ་
། རང་ལ་ཐིམ་པས་བྱིན་ཀྱིས་བརླབས་པར་གྱུར། ། དགེ་འདིས་དཔལ་ལྡན་ ད་བླ་
མའི་ཞབས་པད་བརྟན། ། རྒྱལ་བའི་བསྟན་དར་འགྲོ་ཀུན་བདེ་ཞིང་སྐྱིད། ། བདག་སོགས་
སྐྱེ་བར་བླ་མ་རྗེ་བཙུན་མས། ། རྗེས་བཟུང་འཕྲལ་ཡུན་བསམ་དོན་ལྷུན་གྲུབ་ཤོག ། གཞན་
ཡང་བསྔོ་སྨོན་དང་བཀྲ་ཤིས་ཀྱིས་མཐའ་བརྒྱན་པར་བྱའོ། ། གསང་བདག་སྒྲུབ་པའི་དབང་བོ་ཡི། ། རྡོ་རྗེའི་
གསུང་གི་གནད་ཚང་བར། ། འཁྱེར་བདེ་བཀོད་འདིར་བླ་མ་ལྷས། ། བཟོད་བཞེས་བརྩེ་བས་བྱིན་རླབས་སྩོལ། །
287